מרים יקרה, ערב מרתק מכל בחינה שהיא, שילוב קטעי המוסיקה היה נפלא.  בני הנדל – מנחה (לא מהסרטים – גם בסרטים אין כאלה) נהדר. מאיה לוי ירון ועמי זינגר– החכימוני. מקווה ששבעת נחת ועונג כמונו. ומעל לכל – מעבר לחשיבות התיעודית וחשיפת חלק ממה שהתרחש שם במקומות ההם – אני כל פעם משתכנע מחדש שהספר הזה שלך הוא יצירה ספרותית ענקית. מהדף הראשון כובש הלב. (עידו  גרומר.)

מרים יקירתי, האירוע עצמו היה עבורי חוויה מאד גדולה.  הארגון והביצוע היו מושלמים.

שמחתי לראות את הקהל הרב ובעיקר את ההערכה הגדולה שקיבלת מאנשי מקצוע.  עכשיו גם הקוראים החדשים יתרגשו ויעריכו. כמובן גם למדתי כמה דברים שלא ידעתי על יהדות רומניה. (סבינה כהן.)

שלום מרים, המפגש סביב ספרך היה מלבב מכל הבחינות. שילוב מאוזן ומרגש של מרכיבים שכולם הביאו עצמם במידה ובתואם; איכות אמנותית, הגשה נעימה – רצינות ומשעשעת, בשירה וקטעי דיון בנגיעה רצינית ביצירה – כשנדרש. תדמו רבות הנחייתו של בני, השחקניות והפסנתן וגם הדוברים. הכל היה טוב ולי היה ערב מקסים. (יעקב דקל.)

מרים יקרה, היינו בערב לכבוד ספרך. היה ערב מיוחד, מרגש מאד, מהנה ותרבותי ברמה! נהנינו מכל רגע, ופתחנו צוהר ליהדות רומניה... (שרה ועוזי מרום.)

נהננו מאד מהדיונים שהאירו את הסיפור מזויותיו השונות, ומהמוזיקה הנהדרת.

למדנו דברים שלא ידענו על שואת יהודי רומניה. זה שדרג לנו את ההנאה מהספור המרתק שקראנו מזמן. (ד"ר צבי קפלן, ד"ר הדסה קפלן)

הי מרים, תודה על הערב המרגש, הפקה לעילא, שעתיים עברו בלי הבחנה, אפילו על הכסאות הלא מרופדים של השורה האחרונה... (ניקי דוידוף.)

נהנינו, התרגשנו ולמדנו אתמול בערב! האירוע היה מאורגן למופת ומלא תוכן מעניין, והתרחש  בקצב נכון, לפי מיטב השיפוט שלנו. (מתיה ורוני עינב.)

היה ערב יפה מאוד, מתוכנן היטב, מביא את הסיפור האישי - וסיפור הרקע - באופן מגוון ומעניין, ומלווה בקטעי שירה ונגינה בביצוע מהנה. וגם הנוכחות העידה כי ספרך - כפי שאמרת - הפך ממונולוג לדיאלוג! (דינה קטן בן-ציון.)

תודה לך מרים על ערב מעניין, מרגש ומושקע שתרם להבנת הספר, התקופה ונקודת המוצא שלך. יישר כוחך ! (פנינה ורפי קליין.)

תודה, מרים יקרה, על ערב מושקע ומרתק. (מרים רום ואלוף מיל' גיורא רום.)

מרים יקרה,  חוויתי שוב את ספרך המרגש, היה מקסים ומעורר, ואנחנו מודים לך שנינו, ושמחים לחלוק אתך את הגן הרומני, או את זה שמשותף לכולנו. (דיתה ויהונתן שחר.)

המחמאות מגיעות לך. התוכן הצדיק את האירוע. (אלוף מיל' איתן בן אליהו, יו"ר בית התפוצות.)

It was a very lovely evening, and a memorable one.  (Dr. R. Vago)

שלום מרים, מודה לך עבור ערב יוצא מן הכלל . **נהנינו** **מאד**אף מעבר לציפיות. היה מעניין -במישור ההיסטורי, מרגש - במישור האישי, ומהנה - במישור האמנותי. בקיצור, **נ פ ל א**. הפקה מקצועית (כמובן!) לעילא ולעילא. אני בטוחה שאת מקבלת תגובות נלהבות מרבים וטובים. שמעתי סביבי אנשים שאמרו שמתאים להפיק סרט מהספור הזה. מה דעתך? (נעמי כצנלסון, רות בלקין.)

היה ערב מעניין ועל רמה גבוהה מאד. (בני מיכלסון, היסטוריון.)

עברו כבר כמה ימים. לא היה יום שבו לא מצאתי עצמי משחזרת משהו (תוכן, צליל, תחושה) מהערב המיוחד שאת יזמת וארגנת. (ג'ודי גונן.)